CELEX: C2005/271/25
Language: el
Date: 2005-10-29 00:00:00
Title: Υπόθεση C-298/05: Αίτηση για την έκδοση προδικαστικής αποφάσεως που υπέβαλε το Finanzgericht Münster με διάταξη της 5ης Ιουλίου 2005 στην υπόθεση Columbus Container Services B.V.B.A. & Co. κατά Finanzamt Bielefeld-Innenstadt

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/14
            
         Αίτηση για την έκδοση προδικαστικής αποφάσεως που υπέβαλε το Finanzgericht Münster με διάταξη της 5ης Ιουλίου 2005 στην υπόθεση Columbus Container Services B.V.B.A. & Co. κατά Finanzamt Bielefeld-Innenstadt
   (Υπόθεση C-298/05)
   (2005/C 271/25)
   Γλώσσα διαδικασίας: η γερμανική
   Με διάταξη της 5ης Ιουλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 26 Ιουλίου 2005, το Finanzgericht Münster, στο πλαίσιο της διαφοράς μεταξύ Columbus Container Services B.V.B.A. & Co. και Finanzamt Bielefeld-Innenstadt, που εκκρεμεί ενώπιόν του, ζητεί από το Δικαστήριο να αποφανθεί επί του εξής προδικαστικού ερωτήματος:
   Αντιβαίνουν προς τις διατάξεις του άρθρου 52 της Συνθήκης ΕΚ, νυν άρθρου 43 ΕΚ, και των άρθρων 73 Β έως 73 Δ της Συνθήκης ΕΚ, νυν άρθρων 56 έως 58 ΕΚ, οι ρυθμίσεις του άρθρου 20, παράγραφοι 2 και 3, του Außensteuergesetz, όπως τροποποιήθηκε με τον Missbrauchsbekämpfungs- und Steuerbereinigungsgesetz της 21ης Δεκεμβρίου 1993 (BGBI 1993 I, σ. 2310), σύμφωνα με τις οποίες η διπλή φορολόγηση των εισοδημάτων από επενδύσεις που προέρχονται από μόνιμη επιχειρησιακή εγκατάσταση στην αλλοδαπή προσώπου απεριορίστως υποχρέου σε φόρο στην ημεδαπή, τα οποία θα υπέκειντο σε φορολογία ως ενδιάμεσα εισοδήματα αν η εγκατάσταση συνιστούσε αλλοδαπή εταιρία, αποφεύγεται, κατά παράβαση της συμβάσεως περί αποφυγής διπλής φορολογίας μεταξύ της Ομοσπονδιακής Δημοκρατίας της Γερμανίας και του Βασιλείου του Βελγίου της 11ης Απριλίου 1967, όχι με εξαίρεσή τους από την ημεδαπή φορολογία, αλλά με συμψηφισμό του φόρου εισοδήματος που επιβλήθηκε επ' αυτών στην αλλοδαπή;